கேள்வி: ஒளிர்வு பொறியியல் பற்றி தகவல் சொல்.
பதில்: File:BeatriceIrwinColorExpert.jpg ஒளிர்வுப் பொறியியல் (Illuminating Engineering) என்பது மனிதப் பார்வைக்கு நன்கு உதவுமாறு ஒளியை அறிவியல் முறையில் பயன்படுத்தும் கலையை ஒளிர்வுப் பொறியியல் என்கிறோம். வீடுகள், தொழிற்சாலைகள், பொதுவிடங்கள், நாடக மேடைகள் போன்ற பல இடங்களிலும், தேவைக்கு ஏற்ப ஒளி வீசவும் அழகுப்படுத்தவும் அமைக்கப்படும் பலவகை ஒளி அமைப்புக்களும் இவ்வியலில் அடங்குகின்றன. மேலும், நல்ல முறையில் ஒளி தரும் மூலங்களையும் கருவிகளையும் குறித்து, இந்த இயல் எடுத்துக் கூறுகிறது. இதற்குரிய சீர்தரமும் ஒருமுகப் படுத்தப்படுகிறது.https://www.ies.org/standards/
கேள்வி: ஒளிர்வு பொறியியல் - ஒளிர்வு பற்றி தகவல் சொல்.
பதில்: ஒளியின் ஒளிர்வுச் செறிவுத்திறன் என்பது, வத்தித்திறன் என்ற அளவில் கணிக்கப்படுகிறது ; இந்த அலகு 'காண்டலா'(Candela)https://www.britannica.com/science/candela என்று பெயராகும். ஒளிர்வீன் மாறுபாட்டிற் கேற்ப, கண் (உடல் உறுப்பு) தன்னைத்தானே சரிப்படுத்திக் கொள்கிறது. ஒளிர்வை அதிகப்படுத்தினால், கட் புலப்பாடு அதிகரிக்கும். எல்லா நிறங்களையும், ஒரேயளவு நுட்பமாக அறியக் கண்ணினால் முடிவதில்லை. மஞ்சள், பச்சை நிறங்களைக் காணும் போதே, கண்ணுக்கு உச்ச நுட்பவுணர்வு இருக்கிறது. பார்வைக் கூர்மையானது, பார்க்கும் நேரம், பொருளின் தன்மை, அதன் பின்னணி ஒளியின் தன்மை, அதன் ஒளிர்வு முதலியனவற்றைக் கட்டுபடுத்தும் திறனை, ஒரு ஒளிர்வுப் பொறியமைப்பாளர் பெற்றிருக்க வேண்டும். வேலைக்குத் தக்க ஒளியின் அளவும், தக்க தரமும் அதாவது நேர்முகமாகவோ, மறைமுகமாகவோ கண் கூசாமலிருத்தல், வேலைக்கும் அதன் சூழ்நிலைக்கும் அதிக ஒளி வேறுபாடில்லாமை, வேண்டாத நிழல்கள் இல்லாதிருத்தல், வேலைக்குத் தகுந்த நிறமுள்ள வெளிச்சம் ஆகியனவற்றை, அறிவியல் முறையில் ஏற்பாடு செய்வது ஒளிர்வுப் பொறியமைப்பாளரின் பொறுப்பாகும் ஐக்கிய அமெரிக்க நாடு, ஐரோப்பா முதலிய நாடுகளில் இந்த ஒளிர்வு ஆராய்ச்சி, அனுபவத்தின் பயனாக எந்த வேலைக்கு எவ்வளவு ஒளிர்வு தேவை என்பதைக் கணித்து, அட்டவணை வடிவில் வெளியிட்டுள்ளனர். நாட்டுக்கு நாடு வேறுபாடுகள் இருந்தபோதிலும், இப்பொழுது எல்லா நாடுகளிலும் மின்விளக்கையே அடிப்படையாகக் கொண்டு, ஒளிர்வை ஆராய்கின்றனர்.https://www.nature.com/articles/118102a0